CELEX: 22009D0021(01)
Language: sk
Date: 2009-03-17 00:00:00
Title: Rozhodnutie Spoločného výboru EHP č. 21/2009 zo  17. marca 2009 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

28.5.2009   
            
            
               SK
            
            
               Úradný vestník Európskej únie
            
            
               L 130/1
            
         
      ROZHODNUTIE SPOLOČNÉHO VÝBORU EHP
   č. 21/2009
   zo 17. marca 2009,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 111/2008 zo 7. novembra 2008 (1).
            
         
               (2)
            
            
               Nariadenie Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa a ktorým sa zrušuje nariadenie Rady (ES) č. 820/97 (2), sa má začleniť do dohody.
            
         
               (3)
            
            
               Nariadenie Komisie (ES) č. 1082/2003 z 23. júna 2003, ktoré stanovuje podrobné pravidlá na vykonanie nariadenia Európskeho parlamentu a Rady (ES) č. 1760/2000 vzhľadom na minimálnu úroveň kontrol, ktoré sa majú vykonať v rámci systému na identifikáciu a registráciu hovädzieho dobytka (3), sa má začleniť do dohody.
            
         
               (4)
            
            
               Nariadenie Komisie (ES) č. 499/2004 zo 17. marca 2004, ktorým sa mení a dopĺňa nariadenie (ES) č. 1082/2003, pokiaľ ide o lehotu a vzor na podávanie správ v sektore hovädzieho dobytka (4), sa má začleniť do dohody.
            
         
               (5)
            
            
               Nariadenie Komisie (ES) č. 911/2004 z 29. apríla 2004, ktorým sa vykonáva nariadenie Európskeho parlamentu a Rady (ES) č. 1760/2000, pokiaľ ide o ušné značky, zdravotné preukazy zvierat a registre zvierat (5), sa má začleniť do dohody.
            
         
               (6)
            
            
               Nariadenie Komisie (ES) č. 644/2005 z 27. apríla 2005, ktorým sa schvaľuje osobitný identifikačný systém pre hovädzí dobytok chovaný na kultúrne a historické účely v schválených priestoroch, ako je stanovené v nariadení Európskeho parlamentu a Rady (ES) č. 1760/2000 (6), sa má začleniť do dohody.
            
         
               (7)
            
            
               Rozhodnutie Komisie 2004/764/ES z 22. októbra 2004, ktoré sa týka predĺženia stanoveného maximálneho obdobia na aplikovanie ušných značiek na niektorý hovädzí dobytok chovaný v prírodných rezerváciách v Holandsku (7), sa má začleniť do dohody.
            
         
               (8)
            
            
               Rozhodnutie Komisie 2006/28/ES z 18. januára 2006 o predĺžení maximálnej lehoty na označovanie určitého hovädzieho dobytka ušnými značkami (8) sa má začleniť do dohody.
            
         
               (9)
            
            
               Rozhodnutie Komisie 2006/132/ES z 13. februára 2006 o uznaní úplne prevádzkyschopného charakteru talianskej databázy hovädzieho dobytka (9) sa má začleniť do dohody.
            
         
               (10)
            
            
               Nariadenie Rady (ES) č. 1791/2006 (10) a nariadenie Rady (ES) č. 1792/2006 (11) už do dohody začlenené sú, avšak do nariadenia (ES) č. 1760/2000 a nariadenia (ES) č. 911/2004 v uvedenom poradí by sa mali doplniť ako meniace a dopĺňajúce akty.
            
         
               (11)
            
            
               Nariadením (ES) č. 1760/2000 sa ruší nariadenie Rady (ES) č. 820/97 (12), ktoré je začlenené do dohody a ktoré by sa preto malo v dohode zrušiť.
            
         
               (12)
            
            
               Nariadením (ES) č. 1082/2003 sa ruší nariadenie Komisie (ES) č. 2630/97 (13), ktoré je začlenené do dohody a ktoré by sa preto malo v dohode zrušiť.
            
         
               (13)
            
            
               Nariadením (ES) č. 911/2004 sa ruší nariadenie Komisie (ES) č. 2629/97 (14), ktoré je začlenené do dohody a ktoré by sa preto malo v dohode zrušiť.
            
         
               (14)
            
            
               Rozhodnutím 2006/28/ES sa ruší rozhodnutie Komisie 98/589/ES (15), ktoré je začlenené do dohody a ktoré by sa preto malo v dohode zrušiť.
            
         
               (15)
            
            
               Platnosť nariadenia Komisie (ES) č. 2628/97 (16), ktoré je začlenené do dohody, sa skončila a malo by sa preto v dohode zrušiť.
            
         
               (16)
            
            
               Toto rozhodnutie sa uplatňuje na Island s prechodným obdobím uvedeným v odseku 2 úvodnej časti ku kapitole I prílohy I.
            
         
               (17)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Príloha I k dohode sa mení a dopĺňa tak, ako je uvedené v prílohe k tomuto rozhodnutiu.
   Článok 2
   Znenie nariadení (ES) č. 1760/2000, (ES) č. 1082/2003, (ES) č. 499/2004, (ES) č. 911/2004 a (ES) č. 644/2005 a rozhodnutí 2004/764/ES, 2006/28/ES a 2006/132/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 18. marca 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (17).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 17. marca 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 339, 18.12.2008, s. 98.
   
      (2)  Ú. v. ES L 204, 11.8.2000, s. 1.
   
      (3)  Ú. v. EÚ L 156, 25.6.2003, s. 9.
   
      (4)  Ú. v. EÚ L 80, 18.3.2004, s. 24.
   
      (5)  Ú. v. EÚ L 163, 30.4.2004, s. 65.
   
      (6)  Ú. v. EÚ L 107, 28.4.2005, s. 18.
   
      (7)  Ú. v. EÚ L 339, 16.11.2004, s. 9.
   
      (8)  Ú. v. EÚ L 19, 24.1.2006, s. 32.
   
      (9)  Ú. v. EÚ L 52, 23.2.2006, s. 33.
   
      (10)  Ú. v. EÚ L 363, 20.12.2006, s. 1.
   
      (11)  Ú. v. EÚ L 362, 20.12.2006, s. 1.
   
      (12)  Ú. v. ES L 117, 7.5.1997, s. 1.
   
      (13)  Ú. v. ES L 354, 30.12.1997, s. 23.
   
      (14)  Ú. v. ES L 354, 30.12.1997, s. 19.
   
      (15)  Ú. v. ES L 283, 21.10.1998, s. 19.
   
      (16)  Ú. v. ES L 354, 30.12.1997, s. 17.
   
      (17)  Ústavné požiadavky boli oznámené.
   
      PRÍLOHA
      Kapitola I prílohy I k dohode sa mení a dopĺňa takto:
      
                  1.
               
               
                  Znenie bodu 7a [nariadenie Rady (ES) č. 820/97] v časti 1.1 sa vypúšťa.
               
            
                  2.
               
               
                  Za bod 7b [nariadenie Komisie (ES) č. 21/2004] v časti 1.1 sa vkladá tento bod:
                  
                              „7c.
                           
                           
                              
                                 32000 R 1760: nariadenie Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa a ktorým sa zrušuje nariadenie Rady (ES) č. 820/97 (Ú. v. ES L 204, 11.8.2000, s. 1), zmenené a doplnené týmito právnymi predpismi:
                              
                                          —
                                       
                                       
                                          
                                             32006 R 1791: nariadenie Rady (ES) č. 1791/2006 z 20. novembra 2006 (Ú. v. EÚ L 363, 20.12.2006, s. 1).“
                                       
                                    
                        
            
                  3.
               
               
                  Znenie bodov 70 [nariadenie Komisie (ES) č. 2628/97], 71 [nariadenie Komisie (ES) č. 2629/97] a 72 [nariadenie Komisie (ES) č. 2630/97] v časti 1.2 sa vypúšťa.
               
            
                  4.
               
               
                  Za bod 139 (rozhodnutie Komisie 2007/363/ES) v časti 1.2 sa vkladá tento text:
                  
                              „140.
                           
                           
                              
                                 32003 R 1082: nariadenie Komisie (ES) č. 1082/2003 z 23. júna 2003, ktoré stanovuje podrobné pravidlá na vykonanie nariadenia Európskeho parlamentu a Rady (ES) č. 1760/2000 vzhľadom na minimálnu úroveň kontrol, ktoré sa majú vykonať v rámci systému na identifikáciu a registráciu hovädzieho dobytka (Ú. v. EÚ L 156, 25.6.2003, s. 9), zmenené a doplnené týmito právnymi predpismi:
                              
                                          —
                                       
                                       
                                          
                                             32004 R 0499: nariadenie Komisie (ES) č. 499/2004 zo 17. marca 2004 (Ú. v. EÚ L 80, 18.3.2004, s. 24).
                                       
                                    
                        
                              141.
                           
                           
                              
                                 32004 R 0911: nariadenie Komisie (ES) č. 911/2004 z 29. apríla 2004, ktorým sa vykonáva nariadenie Európskeho parlamentu a Rady (ES) č. 1760/2000, pokiaľ ide o ušné značky, zdravotné preukazy zvierat a registre zvierat (Ú. v. EÚ L 163, 30.4.2004, s. 65), zmenené a doplnené týmito právnymi predpismi:
                              
                                          —
                                       
                                       
                                          
                                             32006 R 1792: nariadenie Rady (ES) č. 1792/2006 z 23. októbra 2006 (Ú. v. EÚ L 362, 20.12.2006, s. 1).
                                       
                                    Ustanovenia nariadenia sa na účely tejto dohody vykladajú s týmito úpravami:
                              V prílohe I k tomuto nariadeniu sa vkladá tento text:
                              
                                          ‚Island
                                       
                                       
                                          IS
                                       
                                    
                                          Nórsko
                                       
                                       
                                          NO‘
                                       
                                    
                        
                              142.
                           
                           
                              
                                 32005 R 0644: nariadenie Komisie (ES) č. 644/2005 z 27. apríla 2005, ktorým sa schvaľuje osobitný identifikačný systém pre hovädzí dobytok chovaný na kultúrne a historické účely v schválených priestoroch, ako je stanovené v nariadení Európskeho parlamentu a Rady (ES) č. 1760/2000 (Ú. v. EÚ L 107, 28.4.2005, s. 18).
                           
                        
                              143.
                           
                           
                              
                                 32006 D 0028: rozhodnutie Komisie 2006/28/ES z 18. januára 2006 o predĺžení maximálnej lehoty na označovanie určitého hovädzieho dobytka ušnými značkami (Ú. v. EÚ L 19, 24.1.2006, s. 32).“
                           
                        
            
                  5.
               
               
                  Pod nadpisom AKTY, KTORÉ ŠTÁTY EZVO A DOZORNÝ ÚRAD EZVO NÁLEŽITE ZOHĽADNIA v časti 1.2 sa znenie bodu 2 (rozhodnutie Komisie 98/589/ES) vypúšťa.
               
            
                  6.
               
               
                  Pod nadpisom AKTY, KTORÉ ŠTÁTY EZVO A DOZORNÝ ÚRAD EZVO NÁLEŽITE ZOHĽADNIA v časti 1.2 sa za bod 23 (rozhodnutie Komisie 2006/615/ES) vkladajú tieto body:
                  
                              „24.
                           
                           
                              
                                 32004 D 0764: rozhodnutie Komisie 2004/764/ES z 22. októbra 2004, ktoré sa týka predĺženia stanoveného maximálneho obdobia na aplikovanie ušných značiek na niektorý hovädzí dobytok chovaný v prírodných rezerváciách v Holandsku (Ú. v. EÚ L 339, 16.11.2004, s. 9).
                           
                        
                              25.
                           
                           
                              
                                 32006 D 0132: rozhodnutie Komisie 2006/132/ES z 13. februára 2006 o uznaní úplne prevádzkyschopného charakteru talianskej databázy hovädzieho dobytka (Ú. v. EÚ L 52, 23.2.2006, s. 33).“